За што ж затрымалі Бурыкіна? Нагодай для затрымання стала падазрэнне ў захоўванні боепрыпасаў. Па гэтым артыкуле Канстанціну Бурыкіну пагражаюць папраўчыя работы тэрмінам да двух рокаў, або арышт тэрмінам да шасці месяцаў, або абмежаванне волі тэрмінам да пяці рокаў, або пазбаўленне волі тэрмінам да сямі рокаў з канфіскацыяй ці без канфіскацыі маёмасці.Паводле інфармацыі “Нашай Нівы”, праваахоўнікі таксама вывучаюць змесціва носьбітаў інфармацыі, выяўленых у “святара”. Былыя сябры Бурыкіна не выключаюць наяўнасці там экстрэмісцкіх, неанацысцкіх матэрыялаў.Пытанні могуць выклікаць і іншыя моманты. Як расказалі нам былыя сябры Бурыкіна, “бацюшка са свастыкай” захапляўся таксама “лоўляй педафілаў на жыўца”. З аднадумцамі ён стварыў адпаведную суполку ў “ВК”. Аматараў гарачага выхоўвалі ну вельмі спецыфічным спосабам, усё гэта здымалі на відэа.Гэта толькі тая інфармацыя, якую “Наша Ніва” паспела сабраць. Мы мелі намер працягваць расследаванне, але пасля затрымання Бурыкіна вырашылі апублікаваць тую інфармацыю, якую маем на сёння. Мы будзем збіраць факты далей.На пытанне, ці ўсё ў дзейнасці Бурыкіна было ў рамках закона, адкажа следства. Але той факт, што чалавек з такімі схільнасцямі стаў і заставаўся святаром, а пасля — яшчэ і спартовым функцыянерам, прымушае задумацца.